# Dvor Trakošćan

Trakošćan 4

42250 Lepoglava

Razina :11

Razdjel 055-Ministarstvo kulture i medija

RKP broj: 00932

Matični broj: 03125483

OIB: 24929691978

Šifra djelatnosti: 9102

Šifra županije : 5- Varaždinska

Šifra grada i općine: 12 - Bednja

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2024. GODINE**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i 114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21, 114/22 i 145/24). Uredbom o nazivima radnih mjesta, uvjetima za raspored i koeficijentima za obračun plaće u javnim službama (NN 22/24). Statutom Muzeja Dvor Trakošćan od 02.11.2023., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08, 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno prezentiranje muzejske građe i muzejske dokumentacije javnosti putem stalnih, povremenih i pokretnih izložbi, konferencija, publikacija, edukativnih programa suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida znanstvenim i stručnim suradnicima u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

Dvor Trakošćan je kulturno dobro, zaštićena je povijesna cjelina koja se sastoji od dvorca, građevina uz dvorac, perivoja i park šume s jezerom. Dvorac je danas jedan od rijetkih objekata u Hrvatskoj sa sačuvanim vlastitim izvornim interijerom, povijesno usko vezanom uz arhitektonski okvir i život njegovih

vlasnika.

Muzej je pravna osoba upisana u sudski registar i Očevidnik muzeja i galerija i zbirki unutar pravnih osoba i fizičkih osoba u skladu sa Zakonom o muzejima koji se vodi pri Ministarstvu kulture i medija , a koja obavlja muzejsku djelatnost u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša u službi društva i njegova kulturnoga i gospodarskoga razvitka, otvorena za javnost.

Muzej posluje samostalno i obavlja svoju djelatnost na način određen zakonom, Statutom i drugim općim aktima Muzeja.

Muzej zastupa ravnateljica dr.sc. Goranka Horjan.

**BILJEŠKE UZ PR-RAS**

**PRIHODI I PRIMICI**

Ukupni prihodi i primici u razdoblju 01.01.-31.12.2024. godine iznose 1.859.427,42 €, a sastoje se od:

* PRIHOD OD UPRAVNIH I ADMINISTARTIVNIH PRISTOJBI, PRISTOJBI PO POSEBNIM POPISIMA I NAKNADAMA
* Prihod po posebnim propisima (šifra 65) u iznosu od 391.154,00 € ( prihod od ulaznica za muzej )..

Prihodi u odnosu na prošlu godinu su povećani za 16,6 %., do povećanja prihoda u odnosu na prošlu godinu dolazi zbog većeg broja posjetitelja. Povećanje posjećenosti se uočava nakon ponovnog povratka (punjenja) jezera.

* VLASTITI PRIHODI I PRIMICI
* Prihod od prodaje proizvoda i roba u iznosu od 15.654,88 €, što je povećanje od 114,3 % u odnosu na prošlu godinu zbog veće prodaje novih suvenira u našem dvorcu te veće prodaje trupaca iz naše park šume.
* Prihodi od pruženih usluga u iznosu od 103.339,85 € što je povećanje od 8,9 % u odnosu na prošlu godinu. Prihodi su povećani u odnosu na prošlu godinu zbog povećanog interesa za najam prostora ( kapelica za vjenčanja, fotografiranja u dvorcu i parku), te naplaćivanje najmova našim zakupoprimcima za ugostiteljske objekte te najmove OPG-ovima za najam štandova na našim površinama.
* Donacije u iznosu od 230,00 € odnose se na knjige koje su nam darovane na poklon.

* PRIHOD OD IMOVINE
	+ Odnosi se na kamate na sredstva koja se nalaze na našem žiro-računu u iznosu od 3,20 €.
* PRIHOD IZ NADLEŽNOG PRORAČUNA
* Za financiranje rashoda poslovanja te za financiranje rashoda za nabavu nefinancijske imovine u iznosu od 1.207.466,11 € a sastoje se od :
* prihodi za materijalne rashode u iznosi od 93.359,65 €
* Prihodi za prijevoz zaposlenika u iznosu od 32.303,40 €
* Prihodi za plaće zaposlenika u iznosu od 434.207,72 €
* Prihod za doprinose u iznosu od 61.004,12 €
* Prihodi za nagrade zaposlenika u iznosu od 10.322,51 €
* Prihod za regres u iznosu od 7.224,62 €
* Prigodi za dječje darove u iznosu od 1000,00 €
* Prihod za naknade za bolest, invalidnost i smrtni slučaj u iznosu od 441,44 €
* Prihod za ostali nenavedeni rashod za zaposlene (neiskorišten godišnji odmor) u iznosu od 1.030,14 €.
* Za financiranje rashoda za materijalne rashode – programska djelatnost u iznosu 414.100,00 € za restauriranje tapeta, postav izložbe, edukativna djelatnost, sanacija postojećeg stepeništa…
* Prihod iz nadležnog proračuna za financiranje rashoda za nabavku nefinancijske imovine u iznosu od 152.472,51 €, a odnosi se na nabavku tableta za izložbe, instrumenata za potrebe restauriranje tapeta, nabavljen je novi muzejski usisivač… te dobivena su sredstva za izvođenje radova na energetskoj obnovi pomoćne zgrade Dvora Trakošćan koja nisu pokrivena EU sredstvima.

Prihodi iz nadležnog proračuna povećani su za 78,5 % odnosu na prošlu godinu, razlog povećanja je isplata većeg iznosa sredstava za programsku djelatnost te povećani su i troškovi za zaposlene zbog novog zapošljavanja novih djelatnika.

POMOĆI OD IZVANPRORAČUNSKIH KORISNIKA (šifra 63)

* HZZ na temelju sklopljenog ugovora za sufinanciranje zapošljavanja za stjecanje prvog radnog iskustva /pripravništva isplatio nam je 21.989,64 € za troškove za plaću i ostala materijalna prava za jednu pripravnicu, isplaćeno je više zbog povećanje koeficijenta za plaću u odnosu na prošlu godinu.
* Prijenosi između proračunskih korisnika istog proračuna u iznosu od 112.968,16 €, a odnosi se na sredstva koju su nam uplaćena od strane Agencije za plaćanje u poljoprivredi, ribarstvu i ruralnom razvoju u iznosu od 58.952,15 € za uređenje staza oko Trakošćanskog jezera II etapa građenja, te ostatak od 54.016,01 € za energetsku obnovu zgrade sa statusom kulturnog dobra.

KAZNE, UPRAVNE MJERE I OSTALI PRIHODI (šifra 68)

* U iznosu od 6.621,58 € odnosi se prefakturirane troškove za najam reklamnog panoa ( Hrvatska i Slovenija) koje od ove godine dijelimo sa

sa našim zakupoprimcem.

**RASHODI I IZDACI**

Ukupni rashodi poslovanja i rashodi od nefinancijske imovine iznose 1.993.737,74 € (šifra 3 i 4) a sastoje se od:

* RASHODI POSLOVANJA u iznosu od 1.393.013,70 €
* Plaće za zaposlene (šifra 311) u iznosu od 453.109,65 €. Plaće su povećane za 91,1 % zbog: Uredbe o nazivima radnih mjesta, uvjetima za raspored i koeficijentima za obračun plaće u javnim službama od 01.03.2024, Zakona o plaćama u državnoj službi i javnim službama – stupio na snagu 01.01.2024., Pravilnik o unutarnjem ustrojstvu i načinu rada muzeja Dvor Trakošćan – stupio na snagu 07.02.2024 te Pravilnika o I. izmjeni Pravilnika o unutarnjem ustrojstvu i načinu rada muzeja Dvor Trakošćan – primjenjuje se od 1.10.2024.

Također u 2024. bilo je i 9 novih zapošljavanja. Zapošljavanje je bilo na sljedećim radnim mjestima: stručni suradnik voditelj prihvata posjetitelja, voditelj ustrojstvene jedinice III vrste za održavanje zgrada i opreme, dvoje kustosa, računovodstveni referent, manipulant, muzejski tehničar, savjetnik za pravne poslove, viši informatičar. Također od 01.10. promijenjen je koef. kustosima u voditelje ustrojstvenih jedinica. Odlazak voditeljice računovodstva sa 14.10.2024. te dolazak .08.11.2024. Jedan djelatnik otišao je u mirovinu u svibnju 2024.

* Plaće u naravi, povećanje su za 56% zbog povećanja iznosa za kupnju svečane odjeće i obuće koje djelatnici koriste za rad u iznosu od 10.278,16 € zbog većeg broja zaposlenika ove godine u odnosu na prošlu.
* Ostali rashodi za zaposlene (šifra 312) u iznosu od 47.157,11 € što je povećanje od 36,6 % u odnosu na prošlu godinu a odnosi se na: 2 jubilarne nagrade, neiskorišteni godišnji odmor, bonus za uspješnost u radu, uskrsnica, dar za djecu, 1 otpremnica te 1 naknada za bolest, smrt i invalidnost.
* Doprinosi na plaće u iznose 64.839,42 € povećani su za 65,9 % u odnosu na prošlu godinu zbog novih zapošljavanja.
* Naknade troškova zaposlenima (šifra 321 ) u iznosu od 58.387,73 povećanje od 57,1 % u odnosu na prošlu godinu zbog troškova prijevoza zaposlenika na posao i sa posla, povećanje zbog zapošljavanja novih zaposlenika. Rashodi za službena putovanja su malo smanjena u odnosu na prošlu godinu. Povećanje se uočava i kod troškova stručnog usavršavanja zaposlenika zbog većeg broja pristupa webinarima iz područja javne nabave i proračuna. Ostale naknade troškova zaposlenima odnosi se na troškove korištenja privatnog vozila u službene svrhe.
* Rashodi za materijal i energiju (šifra 322) iznose 85.773,28 € što je povećanje 37,4 % u odnosu na prošlu godinu.

Povećanje se uočava kod uredskog materijala i ostalih materijalnih rashoda zbog korištenja materijala za edukativne radionice te koristilo se više sredstva za čišćenje i održavanje zbog većeg broja posjetitelja u dvorac te većeg broja zaposlenika.

Rashodi za energiju ostaju isti kao i prethodnu godinu. Drastično povećanje bilježi se kod materijala i dijelova za tekuće i investicijsko održavanje zbog nabavka materijala za postavljanje izložbi te također nabavka dijelova za strojeve i uređaje koje koriste naši tehnički djelatnici za održavanje parka.

Sitni inventar i auto gume – nabavljano je nešto sitnog inventara ( optivisor sa osvjetljenjem, mobilni uređaji sa novom pretplatom, ljestve. Nabavljene su i nove gume za službeno osobno vozilo. Ove godine nabavljano je manje radne i zaštitne odjeće za tehničko osoblje te spremačice.

* Rashodi za usluge (šifra 323) iznose 659.063,90 € što je povećanje od 259,4% u odnosu na prošlu godinu. Drastično povećanje uočava se kod tekućeg i investicijskog održavanje zbog sanacije postojećeg stepeništa prema dvorcu, uređenje staza koje vode od upravne zgrade do dvorca i kapelice. Također drastično povećanje uočava se kod usluge promidžbe i informiranja zbog novog ugovaranja još jednog reklamnog panoa u Sloveniji, tisak kataloga za izložbe, razna medijska oglašavanja, objave na društvenim mrežama. Povećanje se uočava i kod komunalnih usluga zbog veće cijena odvoza otpada, vode…Povećanje se uočava i kod intelektualnih i osobnih usluga zbog većeg broja autorskih ugovora zbog raznih nastupa, izrada glavnih projekata za građevinske radove. Povećanje se uočava i kod računalnih usluga zbog nabavke nove web stranice, održavanje raznih postojećih programa. Povećanje se uočava i kod ostalih usluga zbog tiska i dizajna kataloga za izložbe, zaštitarske usluge koje su ove godine skuplje u odnosu na prošlu godinu, stručni nadzori nad građevinskim radovima…
* Naknade troškova osobama izvan radnog odnosa (šifra 324) – odnosi se na trošak smještaja u hotelu za goste iz Portugala povodom gostovanja na izložbi „Žene u životu samostana Arouca“
* Ostali nespomenuti rashodi poslovanja (šifra 329) iznose 18.755,60 € povećanje od 110,8 % zbog većih ugovorenih premija osiguranja za izložbu. Također povećani su troškovi reprezentacije zbog većeg broja događanja i ugošćavanja poslovnih partnera. Također veći su i troškovi pristojbi i naknada zbog većeg broja ovjera dokumenata te plaćanje naknade za stručni ispit. Također povećanje se uočava i kod ostalih troškova zbog veće premije osiguranja za zaposlene, te većih plaćanja autorskih naknada Zamp-u, troškovi po zadnjem obračunu pdv-a zbog dobivanja nove pro-rate.
* Ostali financijski rashodi (šifra 34) iznose 4.980,91 € i veći su za 39 % u odnosu na prošlu godinu. Povećanje naknade za kartice sa kojima naplaćujemo ulaznice za dvorac.

RASHODI ZA NABAVU NEFINANCIJSKE IMOVINE u iznosu od 600.724,04 €

* Rashodi za nabavu neproizvedene dugotrajne imovine (šifra 412) u iznosu od 4.050,76 € odnosi se na uslugu izrade sustava unutarnjih kontrola.
* Rashodi za ostale građevinske objekte (šifra 421) iznose 344.889,56 € što je povećanje od 8,1 % u odnosu na prošlu godinu. Troškovi se odnose na: dovršetak radova na uređenju južnog dijela staze oko jezera IV etapa građenja.
* Uredska oprema i namještaj (šifra 4221) u iznosu od 20.722,53 €, povećanje od 298,1%, odnosi se na nabavku novih računala za nove zaposlenike, nabavku uredskih stolova i stolica također za nove zaposlenike.
* Oprema za zaštitu i održavanja u iznosu od 484,43 € odnosi se na nabavku novih zaštitnih kaciga za sve zaposlenike.
* Instrumenti, uređaji i strojevi u iznosu od 2.770,51 € odnosi se na nabavku nove lemilice, uređaja za ovlaživanje zraka, mikroskopa te uređaja za temperaturu za potrebe restauracije tapeta.
* Knjige, umjetnička djela i ostale izložbene vrijednosti (šifra 424) u iznosu od 354,85 €. Tijekom godine kupljene su 6 knjige u vrijednosti od 79,85 €. Dobivene na poklon u vrijednosti od 230,00 €. Izdane knjige u vlastitoj naknadi u iznosu od 45,00 €.
* Ulaganje u računalne programe u iznosu od 8.224,25 € odnosi se na nabavku (implementacija, testiranje i edukacija) novog sustava za naplatu ulaznica u park i dvorac.
* Dodatna ulaganja na građevinskim objektima ( šifra 451) u iznosu od 215.964,33 € – odnosi se na trošak izvođenja radova na EnO zgrada kulturnog dobra (pomoćna zgrada Dvora Trakošćan), preuređenje postojećeg prostora u novi ured (od soboslikarskih radova, montaže zidova, montaže vrata).

**OBRAZAC BILANCA**

IMOVINA

Nefinancijska imovina (šifra 002) iznosi 5.772.329,15 € što je povećanje od 9,5 % u odnosu na prošlu godinu, a sastoji se od :

* Materijalne imovine (šifra 011) u iznosu od 860.688,84 € a sastoje se od zemljišta i park šume Trakošćan
* Nematerijalna imovina (šifra 012) u iznosu od 43.546,34 €, povećanje zbog nabavke 3D virtualne i proširene stvarnosti stalnom postavu Dvora Trakošćan.
* Ostali građevinski objekti u iznosu od 2.572.779,53 € povećanje od 35,3% zbog završetka radova na uređenju staze oko jezera IV etapa građenja.
* Uredska oprema i namještaj (šifra 0221) u iznosu od 132.530,51 € što je povećanje od 17,3 % u odnosu na prošlu godinu zbog nabavke novih računala te stolova i stolica za nove zaposlenike.
* Oprema za održavanje i zaštitu u iznosu od 269.145,15 € povećanje od 0,2% zbog nabavke novih zaštitnih kaciga za tehničke djelatnike
* Instrumenti, uređaji i strojevi u iznosu od 2.770,51 € odnosi se na nabavku novog uređaja za ovlaživanje zraka, lemilice, mikroskop, uređaj za temperaturu za potrebe restauriranje tapeta.
* Uređaji, strojevi i oprema za ostale namjene ( šifra 0227) u iznosu od 176.028,71 € što je povećanje od 1,8% zbog nabavke uređaja koji su bili potrebni za restauriranje tapeta.
* knjige, umjetnička djela i ostale izložbene vrijednosti (šifra 024) u iznosu od 11.806,90 povećanje od 3,1 % zbog nabavke novi knjiga, dobivenih knjiga na poklon, te izdavanje knjiga u vlastitoj nakladi.
* Ulaganje u računalne programe u iznosu od 13.565,21 €, povećanje od 154% zbog nabavke (implementacija, testiranje i edukacija) novog sustava za naplatu ulaznica u park i dvorac.
* Sitni inventar i auto gume(šifra 042) u iznosu od 15.932,36 €, povećanje od 8,9 % nabavljano je nešto sitnog inventara ( optivisor sa osvjetljenjem, mobilni uređaji sa novom pretplatom, ljestve. Nabavljene su i nove gume za službeno osobno vozilo. Tijekom godine otpisan je dio sitnog inventara te 4 gume.
* građevinski objekti u pripremi (šifra 051) u iznosu od 351.854,05 € što je smanjenje od 24 % zbog završetka radova na južnom dijelu staza oko jezera Iv etapa građenja.
* zalihe za obavljanje djelatnosti (šifra 061) sa stanjem od 88.488,50 € što je povećanje od 7,5 % u odnosu na prošlu godinu zbog nabavke novih suvenira te prodaje suvenira.

FINANCIJSKA IMOVINA

Financijska imovina ( šifra 1) sa stanjem sa 31.12.2024. u iznosu od 450.797,16 €, smanjenje od 4,2 % a sastoji se od:

Stanje na žiro računu sa 31.12.2024. iznosi 356.753,73 €, prijelazni račun u iznosu od 192,00 € te u blagajni 712,35 € ( sastoji se od: pologa gotovine po prodajnim mjestima, gotovine za pokrivanje troškova).

Depoziti, jamčevni polozi i potraživanja od zaposlenih te za više plaćene poreze i ostalo u iznosu od 60,23 €, odnosi se na potraživanja za pretporez po obračunu za prosinac 2024. te bolovanje na teret HZZO.

Potraživanje za prihode poslovanja ( šifra 16 ) iznosi 15.615,35 € povećanje od 156,7 % u odnosu na prošlu godinu. Odnose se na potraživanje za upravne i administrativne pristojbe, pristojbe po posebnim propisima ( šifra 165) u iznosu od 2923,00 € navedena potraživanja odnose se na potraživanje prihoda od prodaje ulaznica za muzej stanje je isto kao i prošle godine. Potraživanje za prihode od prodaje proizvoda i roba te pruženih usluga (šifra 166) u iznosu od 11.366,50 € odnosi se na potraživanja za najam prostora, povećanje u odnosu na prošlu godinu zbog neplaćanja računa za zakup suvenirnice te servisne građevine, uz upozorenja sa slanjem opomena. Potraživanje za ostale prihode (šifra 168) u iznosu od 1.325,85 € povećanje u odnosu na prošlu godinu zbog prefakturiranje troškova reklamnog panoa.

|  |  |  |  |  |  |
| --- | --- | --- | --- | --- | --- |
| Račun | Opis | Šifra  | 2022. | 2023.  | 2024.  |
| 165 | Potraživanja za upravne i administrativne pristojbe, pristojbe po posebnim propisima i naknade  | 165 | 2.046,59 € | 2.925,00 € | 2.923,00 € |
| 166 | Potraživanje za prihode od prodaje robe te pruženih usluga  | 166 | 16.176,67 € | 2.808,85 € | 11.366,50 € |
| 168 | Potraživanje za kazne i upravne mjere te ostale prihode | 168 | 0,00 €  | 350,00 €  | 1.325,85 € |
|  | **UKUPNO:**  |  | **18.223,26 €** | **6.083,85 €** | **15.615,35 €** |

* Ispravak vrijednosti potraživanja (šifra 169) iznos je 0,00 €, jer sva potraživanja su nastala tijekom 2024. godine.
* Rashodi budućih rashoda i nedospjela naplata prihoda ( šifra 19) iznosi 77.463,50 €, a odnosi se na :

|  |  |  |
| --- | --- | --- |
| Podskupina | Opis | Iznos |
| **191** | **Unaprijed plaćeni rashodi budućih razdoblja**  |
|  | Premija osiguranja  | 457,70 €  |
|  | Usluge registracije vozila  | 507,99 €  |
|  | Pretplata na časopise  | 369,14 €  |
|  | **UKUPNO:**  | **1.334,83 €** |
| **193** | **Kontinuirani rashodi budućih razdoblja**  |
|  | Obračun plaće za 12-2024.  | 56.992,85 € |
|  | Obveze za materijalne rashode |  19.135,82 €  |
|  | **UKUPNO:**  | **76.128,67 €** |

OBVEZE I VLASTITI IZVORI

* Obveze (šifra 2 ) sa stanjem 31.12.2024. iznose 168.764,33 €.
* Obveze za zaposlene (šifra 231) u iznosu od 59.188,03 €, odnosi se na plaće za sve zaposlenike, povećanje u odnosu na prošlu godinu zbog većeg broja zaposlenih ove godine.
* Obveze za materijalne rashode (šifra 232) u iznosu od 61.019,61 € odnosi se na troškove režija, usluga i ostalih rashoda. Povećanje u odnosu na prošlu godinu je povećanje cijena ali i povećanje troškova zbog većeg broja zaposlenih.
* Obveze za financijske rashode u iznosu od 202,27 € odnosi se na troškove bankarskih naknada.
* Ostale tekuće obveze (šifra 239) u iznosu od 46.255,44 € odnose se na obveze za porez na dodanu vrijednost, obveze za predujmove – uplate koje smo zaprimili po ponudama, obveze za jamčevine koje smo zaprimili u postupku javne nabave.
* Obveze za nefinancijsku imovinu u iznosu od 2.098,98 € odnosi se na trošak uredskog namještaja i troškovi vezni za radove na energetskoj obnovi pomoćne zgrade Dvora Trakošćan.

 **Evidencija primljenih jamstava i garancija za 2024. godinu:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Red.br.** | **Datum**  | **Instrument osiguranja**  | **Iznos**  | **Primatelj/davatelj**  | **Namjena**  | **Broj ugovora**  | **Rok važenja**  | **Predmet ugovora**  | **Datum povrata jamstva**  |
| **1.** | **01.01.2024.** | **Garancija** | **7.959,14 €** | **AKD Zaštita, Zagreb** | **Osiguranje** | **Tjz/11-24** | **31.12.2024.** | **Zaštitarske usluge** | **-** |
| **2.** | **20.06.2024.** | **Zadužnica** | **75.000,00 €** | **Hotel Trakošćan, Zagreb** | **Osiguranje** | **372-02/24-02/6** | **30.06.2029.** | **Zakup prostora** |  |
| **3.** | **08.07.2024.** | **Zadužnica** | **65.785,28 €** | **TTG, D. Višnjica** | **Osiguranje** |  |  |  |  |
|  | **22.07.2024.** | **Garancija** | **46.233,83 €** | **Vodoprivreda Zagorje, Klanjec** | **Osiguranje** | **361-01/24-01/7** | **08.08.2025.** | **Radovi na obnovi zgrade** | **-** |
|  | **09.09.2024.** | **Garancija** | **4.118,12 €** | **TTG, D. Višnjica** | **Osiguranje** | **361-01/24-01/2** | **31.08.2024.** | **Sanacija stepeništa** | **-** |
|  | **25.09.2024.** | **Garancija** | **9.422,70** | **Tarac, Bedekovčina** | **Osiguranje** | **361-01/24-01/11** | **20.12.2024.** | **Uređenje staza** |  |
|  | **18.12.2024.** | **Garancija** | **6.335,25 €** | **Tarac, Bedekovčina** | **Osiguranje** | **361-01/24-01/15** | **15.01.2025.** | **Uređenje staza** | **-** |

**Potencijalne obveze po osnovi sudskih sporova u tijeku:**

Dvor Trakošćan nema obveze po osnovi sudskih sporova.

**Višak prihoda**

Podaci iskazani u bilanci nakon korekcije rezultata sukladno čl. 82. Pravilnika o proračunskom računovodstvu te je iskazan višak prihoda poslovanja ( šifra 92211) u iznosu od 239.752,95 €, višak prihoda o nefinancijske imovine ( šifra 92212) ) u iznosu od 28.994,65 €.

Provedena je korekcija rezultirala viškom prihoda i primitaka koji je raspoloživ u sljedećem razdoblju u iznosu od **268.747,60 €.**

|  |  |  |  |
| --- | --- | --- | --- |
| konto  | pr - ras  | korekcija  | bilanca  |
| 92211 | 505.198,40 € | - 265.445,45 € | 239.752,95 € |
| 92212 | - 236.450,80 € |  + 265.445,45 € | 28.994,65 € |
| **922** | **268.747,60 €** | **0,00** | **268.747,60 €** |

|  |  |  |  |
| --- | --- | --- | --- |
| Izv. fin.  | 92211 | 92212 | Razlika  |
| 43 | 90.344,21 € | 16.865,49 € | 107.209,70 € |
| 31 | 125.029,48 € |  | 125.029,48 € |
| 52 | 19.758,15 € |  |  19.758,15 € |
| 61 |  3.505,42 € |  |  3.505,42 € |
| 71 |  13.244,85 € |  | 13.244,85 €  |
| Ukupno: | 251.882,11 €  | 16.865,50 €  | **268.747,60 €** |

**OBRAZAC P-VRIO**

* Promjene u vrijednosti i obujmu imovine (šifra 9151) u iznosu od 230,00 € u iznosu povećanja. Povećanje se odnosi na knjige koje su darovane našoj ustanovi u iznosu od 230,00 € .

**OBRAZAC RAS FUNKCIJSKI**

* (Šifra 008) - Rekreacija, kultura, religija u iznosu od 1.993.737,74 €

Rashodi poslovanja razreda 3 te rashodi za nabavu nefinancijske imovine razreda 4 svrstani su u rashode službe kulture pošto je djelatnost Dvora Trakošćan upravo iz tog područja te su svi rashodi namijenjeni financiranju poslova u okvirima djelatnosti muzeja.

**OBRAZAC OBVEZE**

* Stanje obveza na dan 1. Siječnja 2024. god.(šifra V001) iznose 54.969,02 €, a odnosile su se na nepodmirenu plaću za prosinac 2023. godine, obveze po obračunu za pdv za posljednje razdoblje oporezivanja te ostale režijske troškove koji su bili nepodmirene u prosincu 2023. godine.
* Povećanje obveza tokom godine (šifra V002) u iznosu od 2.360.213,19 € odnose se na obveze za zaposlene, obveze za materijalne rashode, ostale tekuće obveze, obveze za nabavu nefinancijske imovine.
* Podmirene obveze tokom godine (šifra V004) u iznosu od 2.246.417,88 € odnosile su se na obveze za zaposlene, obveze za materijalne rashode, ostale tekuće obveze, obveze za nabavu nefinancijske imovine.

|  |  |  |  |
| --- | --- | --- | --- |
| opis | 2022. | 2023. | 2024. |
| obveze za zaposlene  | 11.250,10 € | 18.813,02 €  | 59.188,03 € |
| obveze za materijalne obveze  | 56.519,04 € | 25.247,91 | 61.019,61 € |
| Obveze za ostale financijske rashode  | 94,51 € | 260,58 | 202,27 €  |
| Ostale tekuće obveze  | 20.186,74 | 10.647,51 | 46.255,44 € |
| obveze za nabavu nefinancijske imovine  | 3.465,39 € | 0,00 € | 2.098,98 € |
| **UKUPNO:**  | **91.515,78 €** | **54.969,02 €**  | **168.764,33 €** |

Stanje obveza na kraju izvještajnog razdoblja (šifra V006) iznosi 168.764,33 €.

Stanje nedospjelih obveza iznosi 168.764,33 €, a odnosi se na rashode poslovanja (obveze za zaposlene, režijski troškovi, obveze za plaćanje pdv-a.

Rezultat viših obveza za zaposlene na kraju proračunske godine je zbog nove Uredbe o nazivima radnih mjesta, uvjetima za raspored i koeficijentima za obračun plaće u javnim službama od 01.03.2024. Pravilnika o unutarnjem ustrojstvu i načinu rada muzeja Dvora Trakošćan od 07.02.2024. te Pravilnik o I. izmjenama Pravilnika o unutarnjem ustrojstvu i načinu rada muzeja Dvor Trakošćan te zbog zapošljavanja 9 novih radna mjesta na poslovima: stručni suradnik voditelj prihvata posjetitelja, voditelj ustrojstvene jedinice III vrste za održavanje zgrada i opreme, dva kustosa, računovodstveni referent, manipulant, muzejski tehničar, savjetnik za pravne poslove, viši informatičar. Također prema pravilniku o I. izmjenama Pravilnika o unutarnjem ustrojstvu i načinu rada muzeja Dvor Trakošćan trenutnim zaposlenicima (kustosi) promijenjen je koeficijent u voditelja ustrojstvenih jedinica.

Rezultat većih obveza za materijalne rashode je zbog primljene građevinske situacije za radove na uređenju staza od upravne zgrade do dvorca, veća cijena zaštitarskih usluga kao i ostalih usluga.

Obveze za financijske rashode odnosi se na račun za obračun naknade nacionalne transakcije u eurima.

Ostale tekuće obveze odnosi se na obvezu za plaćanje poreza na dodanu vrijednost po zadnjem obračunu, obveze za predujmove koje smo zaprimili puten uplate predračuna te obveze za jamčevine koje smo zaprimili u postupku javne nabave.

Obveze za nefinancijsku imovinu u iznosu od 2.098,98 € odnosi se na trošak uredskog namještaja i troškovi vezni za radove na energetskoj obnovi pomoćne zgrade Dvora Trakošćan.

Navedene obveze ( nedospjele) biti će podmirene početkom 2025. godine.

**Dvor Trakošćan nema dospjelih obveza.**

U Trakošćanu, 28.01.2025.

Klasa: 400-04/25-01/1

Urbroj: 2186-13-2-02-25-2

Osoba za kontaktiranje: Tanja Ferčec

Telefon za kontakt: 042-796-281

 Ravnateljica:

 dr.sc. Goranka Horjan